jkorsvik/nowiki_second_scrape_merged huggingface dataset:
Kopperbladbille

Kopperbladbille (Chrysomela cuprea) er en bille som tilhører familiegruppen bladbiller (Chrysomelidae).


== Utseende ==
Kopperbladbille er mellom 7-10 mm lang. Kroppen er litt langsmal eller mer oval som bladbillene ofte er. Dekkvingene og halskjoldet er ensfarget med en metallisk glans i kobber- eller en mørk rødbrun eller nær brunlig-fiolett farge. Dekkvingene har uregelmessig punktur, ikke ordnet i langsgående rekker. Halskjoldet har en tverrstilt fåre i framkanten. Antennens niende og tiende ledd er bredere enn de er lange.


== Levevis ==
Både larvene og de voksne (imago) billene lever av å spise blad på næringsplanten, som er blad på trær og busker.Vanligvis  på seljer (Salix). Larvene er klumpige, korte og tykke, de er lite kamuflert, men har en viss beskyttelse ved at de lukter vondt.
Kopperbladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Artsdatabankens rødlistevurdering ==
Utbredelse og påvirkninger: Den var tidligere kjent fra en rekke steder i østlige deler av Norge, men det foreligger kun 4 funn av arten etter 1980. Arten ser ut til å ha har gått tilbake og forsvunnet fra mange lokaliteter av ukjent årsak eller endringer i kulturlandskapet. Vanskelig å vurdere utdøelsesrisiko da nyere funn er gjort i tilsynelatende ordinære habitater.  
Vurdering: Arten er nær truet (NT) med bakgrunn i begrenset forekomstareal kombinert med pågående nedgang i forekomstareal, areal og kvalitet på habitatet. Artens kjente forekomstareal er 16 km2, mens estimert forekomstareal er 491 km2 (minimum 16 km2, maksimum 1600 km2). Men usikkerheten er relativt stor da store potensielle områder ikke er kartlagt. Pga. overnevnte påvirkningsfaktorer er både forekomstareal og kvalitet på habitatene under pågående reduksjon. 
Konklusjon: Chrysomela cuprea er vurdert i 2021 som nær truet (NT) fordi arten har et begrenset forekomstareal der habitatets kvalitet er vurdert til å være i tilbakegang.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) kopperbladbille i Encyclopedia of Life 
(en) kopperbladbille i Global Biodiversity Information Facility 
(no) kopperbladbille hos Artsdatabanken 
(sv) kopperbladbille hos Dyntaxa 
(en) kopperbladbille hos Fauna Europaea 
(en) kopperbladbille hos NCBI 
(en) Kategori:Chrysomela cuprea – bilder, video eller lyd på Wikimedia Commons 
Chrysomela cuprea – detaljert informasjon på Wikispecies 
Kopperbladbille Chrysomela cuprea - Fauna Europaea
Norsk entomologisk forening
Operasjon Tengō

Operasjon Tengō (japansk: 天號作戰 (kyūjitai) eller 天号作戦 (shinjitai); Tengō Sakusen – Operasjon Himmel) eller Operasjon Ten-ichi-gō (天號一作戰; Himmel-1) var den siste store japanske marineoperasjonen under Stillehavskrigen under andre verdenskrig og fant sted 7. april 1945, nær krigens slutt, mellom Ryūkyū og de japanske hovedøyene.
I april 1945 startet det japanske slagskipet Yamato, verdens største og tyngste krigsskip noensinne, sammen med ni andre fartøyer – åtte jagere og en lett krysser – fra havnen i Kure, nær Hiroshima. Skipene var å vei mot slagfeltet på Okinawa i et noe forberedt selvmordsangrep mot de allierte styrkene i slaget. De japanske styrkene ble angrepet, stoppet og nesten helt ødelagt av de allierte styrkene før de hadde nådd Okinawa. Yamato og fem andre japanske skip ble senket i operasjonen.
Slaget beviste tydelig Amerikas forente staters luftherredømme på dette tidspunktet i krigen og klargjorde ueskorterte faryøys sårbarhet mot flyangrep. Operasjon Tengō viste også japanernes villighet til store offer i et desperat forsøk på å bremse de alliertes frammarsj mot Japan og på å fremdeles vinne krigen ved å demoralisere fienden – Japans største og et av landets få gjenværende slagskip ble sendt på det som tilsvarte et kamikazeangrep.
Olivia Nobs

Olivia Nobs (født 18. november 1982 i La Chaux-de-Fonds, Neuchâtel) er en sveitsisk snøbrettkjører som deltok i de olympiske vinterlekene 2006 i Torino og 2010 i Vancouver.
Nobs vant en olympisk bronsemedalje i snøbrett under vinter-OL 2010 i Vancouver. Hun kom på tredjeplass i snowboardcross for damer bak Maëlle Ricker fra Canada og franske Déborah Anthonioz.


== OL-medaljer ==
2010  Vancouver -  Bronse i snowboardcross, damer  Sveits.


== Referanser ==


== Eksterne lenker ==
(en) Olivia Nobs – Olympedia 
(en) Olivia Nobs – Sports-Reference (OL-resultater – arkivert) 
(en) Olivia Nobs – FIS (snøbrett) 
(en) Offisiell hjemmeside
(en) Noen resultater på The-Sports.org
Bian Jingzhao

Bian Jingzhao (forenklet kinesisk: 边景昭, tradisjonell kinesisk: 邊景昭; pinyin: Biān Jǐngzhāo, Wade-Giles: Pien Ching-chao, stilnavn: Wenjin, (文进）, fra Longxi i Gansu i Kina var en kinesisk maler under Ming-dynastiet. Han var aktiv mellom 1426 og 1435.

		
		


== Referanser ==


== Kilder ==
Barnhart, R. M. et al. (1997). Three thousand years of Chinese painting. New Haven, Yale University Press. ISBN 0-300-07013-6
Zhongguo gu dai shu hua jian ding zu (中国古代书画鑑定组). 2000. Zhongguo hui hua quan ji (中国绘画全集). Zhongguo mei shu fen lei quan ji. Beijing: Wen wu chu ban she. Bind 10.
Lappbladbille

Lappbladbille (Chrysomela lapponica) er en bille som tilhører familiegruppen bladbiller (Chrysomelidae).


== Utseende ==
Lappbladbille er mellom 5-8 mm lang. Kroppen er litt langsmal eller mer oval som bladbillene ofte er. Halskjoldet er ensfarget med en metallisk glans i en mørk grønn farge. Dekkvingene er tofarget med tverrgående brokede flekker i metallskinnenede mørkt grønn og en rødlig noen ganger lysere gulrød farge. De har uregelmessig punktur, ikke ordnet i langsgående rekker. Antennens niende og tiende ledd er bredere enn de er lange.


== Levevis ==
Lappbladbille finnes ofte tallrike i fjelltrakter. Både larvene og de voksne (imago) billene lever av å spise blad på næringsplanten, som er blad på trær og busker.Vanligvis  på seljer (Salix). 
Eggene legges i grupper på undersiden av bladet på næringsplanten. Eggene er blekt gul-hvite og er i underkant av 2 millimeter og har form som et riskorn. Larvene er klumpige, korte og tykke, de er lite kamuflert, men har en viss beskyttelse ved at de lukter vondt. 
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Litteratur ==
Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722


== Eksterne lenker ==
(en) lappbladbille i Encyclopedia of Life 
(en) lappbladbille i Global Biodiversity Information Facility 
(no) lappbladbille hos Artsdatabanken 
(sv) lappbladbille hos Dyntaxa 
(en) lappbladbille hos Fauna Europaea 
(en) lappbladbille hos NCBI 
(en) Kategori:Chrysomela lapponica – bilder, video eller lyd på Wikimedia Commons 
(en) Chrysomela lapponica – galleri av bilder, video eller lyd på Wikimedia Commons 
Chrysomela lapponica – detaljert informasjon på Wikispecies 
Lappbladbille Chrysomela lapponica - Fauna Europaea
Norsk Entomologisk forening
Tony Ramoin

Tony Émile Frédéric Ramoin (født 23. desember 1988 i Cannes, Alpes-Maritimes) er en fransk snøbrettkjører som deltok i de olympiske vinterlekene 2010 i Vancouver.
Ramoin vant en olympisk bronsemedalje i snøbrett under vinter-OL 2010 i Vancouver. Han kom på tredjeplass i snowboardcross for menn bak amerikanske Seth Wescott og Mike Robertson fra Canada.


== OL-medaljer ==
2010  Vancouver -  Bronse i snowboardcross, mann  Frankrike


== Eksterne lenker ==
(en) Tony Ramoin – Olympedia 
(en) Tony Ramoin – Sports-Reference (OL-resultater – arkivert) 
(fr) Tony Ramoin – Frankrikes olympiske komité 
(en) Tony Ramoin – FIS (snøbrett) 
(fr)  Offisielt nettsted
(en) Tony Ramoin – kategori av bilder, video eller lyd på Commons
Ma Bufang

Ma Bufang (forenklet kinesisk: 马步芳; tradisjonell kinesisk 馬步芳; pinyin: Mǎ Bùfāng; Wade–Giles: Ma Pufang; født 1903 i Linxia som i dag er i provinsen Gansu i Kina, død 31. juli 1975 i Jidda i Saudi-Arabia) var en muslimsk kinesisk general og politiker som spilte en viktig rolle som guvernør i Qinghai.
Ma tilhørte det muslimske hui-folket og fikk militær trening i Beijing i Republikken Kinas første år. Etter at sentralregjeringens makt ble svekket i 1920-årene støttet han innledningsvis krigsherren Feng Yuxiang, men allierte seg omkring 1927 med Chiang Kai-shek. I midten av 1930-årene ble han guvernør og krigsherre i Qinghai-provinsen, noe han forble fram til 1949, da kommunistene grunnla Folkerepublikken Kina. Ma flyktet da til Saudi-Arabia sammen med 200 slektninger og han bodde der større del av tiden fram til sin død.
Hannah Teter

Hannah Teter (født 27. januar 1987 i Belmont i Vermont) er en amerikansk snøbrettkjører som deltok i de olympiske vinterlekene 2006 i Torino og 2010 i Vancouver.
Teter ble olympisk mester under vinter-OL 2006 i Torino, hun vant konkurransen i halfpipe foran sin landsmann Gretchen Bleiler og Kjersti Buaas fra Norge. Fire år senere, under vinter-OL 2010 i Vancouver kom hun på andreplass i halfpipe bak Torah Bright fra Australia.


== OL-medaljer ==
2006  Torino -  Gull i halfpipe, damer  USA.
2010  Vancouver -  Sølv i halfpipe, damer  USA.


== Referanser ==


== Eksterne lenker ==
(en) Hannah Teter – Olympics.com 
(en) Hannah Teter – Olympedia 
(en) Hannah Teter – Sports-Reference (OL-resultater – arkivert) 
(en) Hannah Teter – USAs olympiske komité 
(en) Hannah Teter – X Games 
(en) Hannah Teter – FIS (snøbrett) 
(en) Offisielt nettsted 
(en) Hannah Teter – kategori av bilder, video eller lyd på Commons 
Hannah's Gold- Teter's veldedighetsside
Sweet Cheeks- Teter's veldedighets klesmerke-side
Hannah Teter om sitt arbeid for Children International
World Vision-Hannah Teter – Mere informasjon om Teter's pengeinnsamling for å hjelpe barn i Kirindon, Kenya
Hannah Teter: A snowboarder with a social conscience- ESPN artikkel om Teter's sosiale engasjement
Shred Betties Arkivert 16. juli 2011 hos Wayback Machine. – Intervju med Hannah Teter
Gretchen Bleiler

Gretchen Bleiler (født 10. april 1981 i Toledo, Ohio) er en amerikansk snøbrettkjører som deltok i de olympiske vinterlekene 2006 i Torino og 2010 i Vancouver.
Bleiler vant en olympisk sølvmedalje i snøbrett under vinter-OL 2006 i Torino. Hun kom på andreplass i halfpipe for damer bak sin landsmann Hannah Teter.


== OL-medaljer ==
2006  Torino -  Sølv i halfpipe, damer  USA.


== Referanser ==


== Eksterne lenker ==
(en) Gretchen Bleiler – Olympics.com 
(en) Gretchen Bleiler – Olympedia 
(en) Gretchen Bleiler – Sports-Reference (OL-resultater – arkivert) 
(en) Gretchen Bleiler – USAs olympiske komité 
(en) Gretchen Bleiler – X Games 
(en) Gretchen Bleiler – FIS (snøbrett) 
(en) Offisiell hjemmeside
(en) Profil på TTRWorldTour.com
(en) Profil på Skiing.TeamUSA.org
(en) Profil på US Snowboarding.com
(en) Profil på UniversalSports.com
(en) Profil på ESPN.go.com
(en) Profil Arkivert 14. september 2011 hos Wayback Machine. på TheSkiChannel.com
(en) Noen resultater på The-Sports.org
Anna Bogalij-Titovets

Anna Ivanovna Bogalij-Titovets (russisk: Анна Ивановна Богалий-Титовец; født 12. juni 1979 i Vozjega i Vologda oblast) er en russisk tidligere skiskytter. Hun er olympisk mester i stafett.
Anna Ivanovna Bogalij ble født i landsbyen Vozjega i Vologda oblast. Da hun var fem år flyttet familien til Murmansk. Hun begynte tidlig med skiskyting og oppnådde gode resultater som junior. Allerede i hennes første sesong som senior, 2000/01-sesongen, ble hun verdensmester med det russiske stafettlaget i VM i Pokljuka. OL i Salt Lake City. Året etter ble en nedtur for Bogali, men i 2004 kom hun sterkt tilbake i VM i Oberhof og vant sølvmedalje på sprintdistansen og bronsemedalje i jaktstart. 2003/04-sesongen ble hennes beste så langt, og hun vant også sine to første verdenscuprenn. I OL i Torino i 2006 fikk hun bare gå én distanse, 15 km, individuelt, men hun var med på stafettlaget til Russland som vant olympisk gull.
9. september 2004 giftet Anna Bogalij seg med Maksim Titovets. De bor i Novosibirsk.


== Meritter ==
Verdenscupen sammenlagt:
5.-plass (2003/04)
Verdensmesterskapet:
3 gull, 3 sølv, 2 bronse (beste individuelt: sølv på sprinten, 2004)
Olympiske leker:
2 gull (beste individuelt: 18.-plass, sprint 2002)
Verdenscuprenn:
3 seiere, 3 andreplasser, 4 tredjeplasser


== Referanser ==


== Eksterne lenker ==
(en) Anna Bogalij-Titovets – Olympics.com 
(en) Anna Bogalij-Titovets – Olympic.org 
(en) Anna Bogalij-Titovets – Olympedia 
(en) Anna Bogalij-Titovets – Sports-Reference (OL-resultater – arkivert) 
(en) Anna Bogalij-Titovets – IBU 
(en) Anna Bogalij-Titovets – biathlon.com.ua
Olympisk rekordhistorikk på 10 000 m hurtigløp

Olympisk rekordhistorikk på 10 000 m hurtigløp. Øvelsen gås kun av herrer.


== Utvikling ==


== Rekordutvikling ==
* Regnes ikke alltid som olympisk rekord på grunn av det uortodokse formatet.


== Eksterne lenker ==
«10000m Men Olympic Record Progression» (engelsk). International Skating Union. Besøkt 13. februar 2022.
Soozie Tyrell

Soozie Tyrell (født 4. mai 1957 i Pisa i Italia), tidligere kjent som Soozie Kirschner, er en amerikansk fiolinist og sanger, mest kjent for sitt samarbeid med Bruce Springsteen i E Street Band.


== Liv og virke ==


=== Bakgrunn ===
Soozie Tyrell ble født som datter av en amerikansk militær tjenestemann som reiste omfattende. Til sist bosatte familien seg i Florida hvor hun kortvarig fulgte undervisning i musikkteori ved Universitetet i South Florida. Deretter flyttet hun til New York hvor hun opptrådte som gatemusikant i en rekke år. Sammen med Patti Scialfa og Lisa Lowell dannet hun en gatemusikkgruppe kjent som Trickster.


=== Karriere ===
Tyrell begynte å opptre på innspillinger med Southside Johnny & The Asbury Jukes' Love is a Sacrifice i 1980. Deretter ledet hun sin egen countrygruppe Soozie & High in the Saddle. Fra midten av 1980-tallet samarbeidet hun med David Johansen og hans alterego «Buster Poindexter» i femten år, opptrådte på seks album og en rekke turner foruten også samarbeid på musikalen Poet's Café. Tyrell, Scialfa og Lowell opptrådte på David Johansens album oppkalt etter hans sceneframtoning Buster Poindexter som ble utgitt i 1987 på RCA Records som blant annet hadde en populær selskapsdanssingelen «Hot-Hot-Hot». Deres vennskap og felles innspillingsprosjekter har fortsatt fram til i dag.
Tyrell opptrådte første gang med Bruce Springsteen i 1992 på hans album Lucky Town som korist. Hun deltok deretter på hver eneste Springsteen-album med nytt studiomateriale siden den gang, hovedsakelig med spille fiolin og synge kor og som støttevokalist, inkludert på albumene The Ghost of Tom Joad og Devils & Dust, som ikke var album med E Street Band, noe som har gjort at hun er den musikeren som har spilt på flere Springsteen-album enn noen andre medlemmer av E-Street Band, med unntak av Patti Scialfa og Springsteen selv.
I 2002 ble hennes fiolin et hovedelement for lyden på Springsteens album The Rising, og Tyrell ble med E Street Band for den påfølgende Rising-turneen i 2002–2003. Hun hadde også en framtredende rolle på hans ikke E Street, storband og folkemusikkorienterte album fra 2006, We Shall Overcome: The Seeger Sessions og påfølgende turneen med Sessions Band.  Hun bidro på Springsteens album Magic (2007), Working on a Dream (2009), og Wrecking Ball (2012), og var en vesentlig del av Springsteen og E Street Bands påfølgende turneene for albumene Magic, Working on a Dream, og Wrecking Ball. På disse var hun på scenen for hver eneste sang, spilte akustisk gitar i tillegg til fiolin, og sang på en del duetter når andre medlemmer og Springsteens ektefelle Patti Scialfa ikke var tilstede.
I 2003 ble Tyrells debutalbum White Lines utgitt på Treasure Records.


== Referanser ==


== Litteratur ==
D'Amato, Anthony (Oktober 2005): «From Bleecker Street to E Street: An Interview with Soozie Tyrell», Upstage Magazine.


== Eksterne lenker ==
(en) Offisielt nettsted 
(en) Soozie Tyrell – kategori av bilder, video eller lyd på Commons 
(en) Soozie Tyrell på Internet Movie Database 
(en) Soozie Tyrell på Discogs 
(en) Soozie Tyrell på MusicBrainz 
(en) Soozie Tyrell på Songkick 
Offisielt nettsted for Soozie Tyrell
Chrysomela vigintipunctata

Chrysomela vigintipunctata er en bille som tilhører familiegruppen bladbiller (Chrysomelidae).  


== Utseende ==
Chrysomela vigintipunctata er mellom 6,5-8,5 mm lang. Kroppen er litt langsmal eller mer oval som bladbillene ofte er. Antennens niende og tiende ledd er bredere enn de er lange. Halskjoldet har en metallisk glans og er tofarget. Midten er glinsende i en mørk, nesten svart farge, på hver side er det en lys sidekant. Denne har samme grunnfarge som dekkvingene, en rødlig eller lysere gul-rød farge. Dekkvingene er tofarget, med hver ti flekker i en mørk farge. Herav kommer det latinske navnet Chrysomela vigintipunctata som omtaler at billen har tyveflekker. Midtlinjen (sømmen) er mørk. Dekkvingene har uregelmessig punktur, ikke ordnet i langsgående rekker. Beina er både lyse og mørke på farge, skinnbeinet (tibia) er lyst, mens lårene (femora) er mørke.
Larvene er dråpeformet og tykke, de er brunlige. Også de har mange flekker. 


== Levevis ==
Både larvene og de voksne (imago) billene lever av å spise blad på næringsplanten, som er blad på trær og busker. Vanligvis  på seljer (Salix). 
Larvene er lite kamuflert, men har en viss beskyttelse ved at de lukter vondt. 
Chrysomela vigintipunctata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Puppestadiet tilbringes på næringsplanten. 


== Eksterne lenker ==
(en) Chrysomela vigintipunctata i Encyclopedia of Life 
(en) Chrysomela vigintipunctata i Global Biodiversity Information Facility 
(no) Chrysomela vigintipunctata hos Artsdatabanken 
(sv) Chrysomela vigintipunctata hos Dyntaxa 
(en) Chrysomela vigintipunctata hos Fauna Europaea 
(en) Chrysomela vigintipunctata hos NCBI 
(en) Kategori:Chrysomela vigintipunctata – bilder, video eller lyd på Wikimedia Commons 
Chrysomela vigintipunctata – detaljert informasjon på Wikispecies 
Chrysomela vigintipunctata - Fauna Europaea
Norsk Entomologisk forening
Charles Giordano

Charles Giordano (født 1954 i Brooklyn i New York) er en amerikansk keyboardist og trekkspiller.  Giordano er hovedsakelig kjent som det nyeste medlemmet av Bruce Springsteens E Street Band. Han spiller keyboard og orgel i bandet etter den E Streets organist Danny Federici ble alvorlig syk og døde i 2008. Han er også kjent for å ha spilt keyboard med Pat Benatar på 1980-tallet, samt for å spille keyboard og trekkspill med Springsteens Sessions Band på 2006 albumet We Shall Overcome: The Seeger Sessions og det etterfølgende Sessions Band Tour,.Med Benatar ble han som regel kredigert som Charlie Giordano på de fem albumene som han var med på fra 1983; hans rolle i bandet ble priset av Billboard magazine.  Med Benatar var han lett identifiserbar på grunn av sine briller og hans spesielle bereter, blazere og 1980-talls stil på slipsene. Giordano spilte også med The David Johansen Group og Buster Poindexter and The Banshees of Blue.
Som studiomusiker har Giordano blant annet spilt på Madeleine Peyroux' 1996 album Dreamland og Bucky Pizzarellis 2000 album Italian Intermezzo; den siste er en blanding av opera, italiensk folkemusikk og swing før hans opptreden i den tilsvarende musikkmiksede Sessions Band Tour med Springsteen.


== Referanser ==


== Eksterne lenker ==
(en) Charles Giordano – kategori av bilder, video eller lyd på Commons 
(en) Charles Giordano på Internet Movie Database 
(en) Charles Giordano hos The Movie Database 
(en) Charles Giordano på Discogs 
(en) Charles Giordano på MusicBrainz
Johannes Stubberud

Johannes Stubberud (født 27. februar 1891 i Østre Toten, død 4. mars 1942 i Sachsenhausen i Tyskland) var en norsk pressemann.
Foreldrene var Hans Petter Stubberud og Klara, født Johannesen. Han giftet seg med Solveig Karoline Treider i 1916, og fikk to barn. Familien bosatte seg etterhvert i Halden.Stubberud var utdannet salmaker, men er best kjent som journalist og redaktør i flere aviser. I 1920 var han journalist i Østerdalens Arbeiderblad på Elverum. I 1924 ble han første redaktør i Opland Arbeiderblad. Avisa ble etablert av Arbeiderpartiet fordi kommunistene kom i flertall ved partisplittelsen og tok med seg partiavisa i Gjøvik, Ny Dag. I 1926 flyttet familien til Kongsvinger der Stubberud overtok som redaktør i Kongsvinger Arbeiderblad fram til 1932. Fra 1935 var han redaktør i Halden Arbeiderblad Etter få måneders okkupasjon ble Haldens Arbeiderblad stanset av okkupantene, etter et påtvunget navnebytte til Fredriksten.Stubberud hadde bistått mange som hadde flyktet til Sverige. I tillegg hadde han skrevet en serie kritiske ledere. Det hele førte til at han ble arrestert i april 1941. Han ble først sendt til Møllergata 19 og Grini fangeleir før han ble sendt til Tyskland i september 1941. Han døde i Sachsenhausen i mars 1942.


== Referanser ==


== Se også ==
Artikkel om Stubberud på lokalhistoriewiki
Bolivar (Disney)

Bolivar er en fiktiv sankt bernhardshund som tilhører Donald Duck Bolivar har ikke menneskelige egenskaper, men fungerer som en helt vanlig hund (ikke-antropomorfisert).
Han gjorde sin første tegneserieopptreden i «Forbidden Fruit» 17. mars 1938. Første gang han var med på film, var 25. juli 1936 i Mikke Mus-filmen «Alpine Climbers».Ole, Dole og Doffen prøvde å bruke Bolivar som redningshund mens han var den offisielle hakkespetthunden. Han ble sparket etter å ha reddet Donald og en hakkespettgeneral i en snøstorm, hans eneste redningsdåd. Grunnen til at han ble sparket var imidlertid at han spiste opp medaljen han fikk, noe man ikke gjør i Hakkespett-bevegelsenI nr. 19/1961 ble det bevist at Bolivar er Andebymester i brettspillet dam.


== Slektninger ==
Bolivar har også en sønn som heter Busse (også i oversettelser kalt «bisken»). Busse ble tegnet flere ganger på 1940-tallet av den amerikanske tegneren Al Taliaferro, og er også med i Carl Barks' historie «Gamle kjærlighetsbrev». Dette var den eneste gangen Barks brukte Busse i ei historie. Senere har Busse vært sporløst forsvunnet.


== Bolivar på andre språk ==
I amerikanske Bolivar-historier ble Bolivar også kalt for «Bornworthy» og «Bernie». Dette er fordi navnet «Bolivar» kunne gi assosiasjoner til den søramerikanske nasjonalhelten Simón Bolívar. Likevel har originalnavnet Bolivar blitt mest brukt i USA fra 1992 og senere.Alternative navn har noen ganger blitt brukt på norsk, f.eks. «Tassen» (DD 2/1950 s. 51).


== Referanser ==